**ŠKOLA ZA TRGOVINU I MODNI DIZAJN RIJEKA**

Stane Vončine 1a, Rijeka

|  |  |  |  |
| --- | --- | --- | --- |
| Razina: | 31 | Matični broj: | 01477269 |
| Broj RKP-a: | 17290 | OIB: | 98164820743 |
| Šifra djelatnosti: | 8532 | Razdjel: | 000 |
| Šifra grada: | 373 | IBAN: | HR8823400091117046377 |

**BILJEŠKE UZ FINANCIJSKE IZVJEŠTAJE ZA SIJEČANJ – PROSINAC 2022. GODINE**

Škola za trgovinu i modni dizajn Rijeka je srednjoškolska ustanova registrirana za odgoj i obrazovanje kadrova u području ekonomije i trgovine, tekstila i odjeće te likovne umjetnosti i dizajna. Osnivač Škole je Primorsko-goranska županija, te je Škola korisnik Županijskog proračuna.

U skladu s odredbama Pravilnika o financijskom izvještavanju u proračunskom računovodstvu (N.N.broj 3/15, 93/15, 135/15, 2/17, 28/17, 112/18, 126/19 i 145/20) i Okružnice o predaji i konsolidaciji financijskih izvještaja proračuna, proračunskih i izvanproračunskih korisnika proračuna jedinica lokalne i područne samouprave za razdoblje od 1.siječnja do 31.prosinca 2022. godine Ministarstva financija (Klasa: 400-02/22-01/26, URBROJ: 513-05-03-23-6) sastavljen je Financijski izvještaj za razdoblje siječanj-prosinac 2022. koji se sastoji od Bilance, Izvještaja o prihodima i rashodima na obrascu PR-RAS, Izvještaja o obvezama na obrascu Obveze, Izvještaja o rashodima prema funkcijskoj klasifikaciji na obrascu RAS-funkcijski, Izvještaja o promjenama u vrijednosti i obujmu imovine i obveza na obrascu P-VRIO i ovih Bilješki.

**BILJEŠKE UZ BILANCU**

**Bilješka broj 1.**

Škola nema dospjelih, neplaćenih obveza, nema dugoročnih niti kratkoročnih zajmova. Škola nema ugovornih odnosa koji uz ispunjenje određenih uvjeta mogu postati obveza ili imovina pa se prilažu prazne tablice. Škola ima 1 sudski spor u tijeku koji se osnosi na radne sporove radi isplate razlike plaće za prosinac 2015.-siječnja 2017.godine, pa se prilaže Tablica s podacima.

**Bilješka broj 2.**

Na računu 1291111 knjižen je iznos od 21.986,67 kn koji se odnosi na potraživanja za bolovanja na teret HZZO za djelatnike za siječanj-prosinac 2022.godine, a dio se odnosi na nezatvorena bolovanja iz 2021.godine.Iznos potraživanja usklađen je s knjigovodstvenom karticom HZZO-a. Isti iznos evidentiran je na računu 23958-obveze proračunskih korisnika za povrat u Proračun.

**Bilješka broj 3.**

Na šifri 193 knjižen je iznos od 415.537,36 kn koji se odnosi na kontinuirane rashode budućih razdoblja odnosno na plaću za prosinac 2022.g koja je isplaćena 10.01.2023. u iznosu od 403.450,92 kn, na obračunatu naknadu radi nezapošljavanja invalida u iznosu od 937,50 kn i na materijalna prava radnika za 12.mjesec u iznosu od 11.148,94kn koja će biti isplaćena 27.01.2023. Iznos obveze za plaću za prosinac i materijalna prava za prosinac iskazani su na računu 231 u iznosu od 414.599,86 dok je iznos za obvezu za naknadu radi nezapošljavanja invalida iskazan na šifri 232 u iznosu od 937,50 kn.

**Bilješka broj 4.**

Na računu 991– izvanbilančni zapisi – aktiva i na računu 996-izvanbilančni zapisi -pasiva evidentiran je iznos od 148.610,61 kn kojeg čini tuđa imovina dobivena na korištenje u iznosu od 137.227,25 i potencijalne obveze po osnovi sudskih sporova u tijeku u iznosu od 11.383,36 kn. Imovina u iznosu od 75.671,00 kn odnosi se na imovinu koju je MZO dalo na korištenje školi u 2019.godini. U 2021.godini u okviru II. Faze programa „e-Škole“ i projekta Podrška provedbi cjelovite kurikularne reforme-Škola za život – faza II za potrebu informatizacije procesa poslovanja školi su dana na korištenje prijenosna računala i projektori ukupne vrijednosti 61.556,25 kn.

Pregled sudskih sporova u tijeku vodi se u iznosu od 11.383,36 kn radi isplate razlike plaće radnicima za 6% za razdoblje od prosinca 2015. do siječnja 2017.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I**

**IZDACIMA – OBRAZAC PR-RAS**

# Bilješka broj 1.

Šifra 6614- Prihodi od prodaje proizvoda i robe- prihodi su veći naspram 2021.godine iz razloga što Učenička zadruga Potok radi Covid situacije u 2021.godini je ostvarila minimalne prihode.

Šifra 6631- (indeks 173,3) Tekuće donacije- u protekloj godini bio je povećan angažman traženja donacija naspram godina prije radi situacija s Covidom i neodržavanja raznih manifestacija za koje škola i treba donacije.

Šifra 632 - Ukupni prihodi i primici ostvareni su u iznosu od 5.650.952,90 kn (indeks 101,2) u odnosu na ostvarenje siječanj – prosinac u prethodnoj godini. Prihodi su ostvareni od prihoda MZO za plaće, za materijalne rashode, nabavu knjiga za knjižnicu i udžbenika za učenike, obljetnice škole.

Od prihoda PGŽ za materijalne i financijske rashode (645.454,47 kn), za Programe školskog kurikuluma za materijalne rashode i za proizvedenu dugotrajnu imovinu, za plaću pomoćnika u nastavi ,za Program zaštite i mjera prevencije ,za Program školskog kurikuluma Zdravlje i higijena.

Od vlastith prihoda -za kamate po viđenju, od prodaje proizvoda i usluga, donacija,prihoda za posebne namjene (isplate šteta, školskih izleta).

# Bilješka broj 2.

Šifra 633 – Ukupni rashodi i izdaci ostvareni su u iznosu od 5.657.664,11 kn (indeks 101,4) u odnosu na ostvarenje u prethodnoj godini.

Najveća odstupanja u odnosu na siječanj-prosinac prethodne godine odnose se na sljedeće rashode:

Šifra 3111- Plaće za redovan rad (indeks 103,3) – rashodi su veći radi rasta osnovice plaće sukladno novom Kolektivnom ugovoru.

Šifra 3114-Plaće za posebne uvjete rada (indeks 66,2)- rashodi su manji zato što škola u novoj školskoj godini 2022/2023 nije zapošljavala pomoćnika u nastavi pa nitko od zaposlenika nije ostvarivao pravo na posebne uvjete rada.

Šifra 3133- Doprinosi za obvezno osiguranje u slučaju nezaposlenosti (indeks 1024,9) su značajno

veći radi velikog broja isplata tužbi djelatnika za razlikom plaće 6% za period 12/2015-01/2017.

Šifra 3211-službena putovanja (indeks 199,5) – rashodi su znatno veći jer u uvjetima

proglašenja epidemije COVID-a 19 bolesti nisu realizirana planirana službena putovanja kao što

bi bila inače, a u 2022.godini se situacija dovela u normalu te su djelatnici pohađali seminare,

stručna usavršavanja i ostala službena putovanja.

Šifra 3212-naknade za prijevoz (indeks 133,1) – rashodi su veći u odnosu na prethodnu godinu jer je od 01.03.2022.godine došlo do rasta cijena javnog prijevoza.

Šifra 3213- stručno usavršavanje (indeks 342,1) – do povećeg odstupanja je došlo radi više nastalih rashoda za stručno usavršavanje u odnosu na prethodno razdoblje. Razlog velikom porastu u 2022.godini je normalizacija poslovanja nakon Covid-19 situacije.

Šifra 3221-uredski materijal i ostali materijalni rashodi (indeks 49,5) –rashodi su znatno manji jer uslijed velikih povećanja cijene prijevoza, električne energije i lož ulja bili smo primorani svesti potrebe za uredskim materijalima i materijalima za čišćenje na najnužnije.

Šifra 3222 - materijal i sirovine (indeks 53,2) do odstupanja je došlo jer uslijed velikih povećanja

cijene prijevoza, električne energije i lož ulja nismo bili u mogućnosti realizirati svu potrebnu

nabavu materijala za potrebe nastave tekstilnog aktiva i aktiva likovne umjetnosti i dizajna..

Šifra 3223 - energija (indeks 186,2) – rashodi su znatno veći jer su cijene energenata- struje i lož ulja značajno se povećale naspram istog perioda prošle godine.

Šifra 3224-materijal i dijelovi za tekuće održavanje (indeks 73,5) – rashodi su znatno manji jer

radi velikih povećanja cijene prijevoza, električne energije i lož ulja nisu nabavljani materijali za

održavanje škole i minimalno se ove godine uspjelo popravljati što je u školi potrebno.

Šifra 3232- usluge tekućeg investicijskog održavanja (indeks 38,8)- rashodi su znatno manji jer radi

velikih povećanja cijene prijevoza, električne energije i lož ulja su se u školi vršili isključivo hitni radovi

i održavanja. Hitne intervencije se najvećim dijelom odnose na sanaciju vrata, na sanaciju stubišta

sportske dvorane ravnog krova škole, sanaciju hidrantskih ormarića i sanaciju razvodnih ploča.

Šifra 3236 –zdravstvene i veterinarske uluge (indeks 165,4)- rashodi su dosta veći naspram prošle

godine radi povećanja materijalnih prava djelatnika gdje prema kolektivnom ugovoru ostvaruju

pravo na 1.200,00 kn po djelatniku naspram prije 500,00kn.

Šifra 3237 - intelektualne usluge (indeks 252,2)– rashodi veći jer je škola imala troškove odvjetnika u svezi ozljeda na radu djelatnika i javnobilježničke troškove vezane uz promjenu naziva škole.

Šifra 3293-reprezentacija (indeks 96,2) – rashodi su manji u odnosu na prethodnu godinu te su iskazani prema planu i stvarnim potrebama

Šifra 3295-pristojbe i naknade (indeks 119,7) - rashodi su veći radi povećanja naknade radi nezapošljavanja invalida pa od 2022.godine mjesečna naknada više ne iznosi 850,00 kn već 937,50 kn. Također isplaćivale su se pristojbe za sudske tužbe djelatnika radi isplate razlike u plaći.

Šifra 3296- troškovi sudskih postupaka (indeks 194,2)- rashodi kojih nije bilo u 2021.godini, a odnose se na tužbe djelatnika za razliku plaće iz 2016. i 2017.godine

Šifra 3431 - usluge platnog prometa (indeks 98,5) - rashodi su manji u odnosu na prethodnu

godinu radi manjeg broja transakcija i reguliranja cijena bankarskih naknada.

Šifra 3433 – zatezne kamate (indeks 1.052,6) – znatno veći rashodi kojih nije bilo u 2021.godini, a

odnose se na zatezne kamate na tužbe djelatnika za razliku plaće iz 2016. i 2017.godine.

Šifra 42-Rashodi za nabavu proizvedene dugotrajne imovine izvršeni su u iznosu od

24.814,00 (indeks 44,9). Na teret vlastitih prihoda škole i prihoda od prodanih stanova nabavljen je uredski namještaj. Prema usvojenoj Odluci Školskog odbora o rasporedu ostvarenog viška prihoda na teret prenesenih sredstava vlastitih prihoda škole nabavljen je uredski namještaj.

Na teret sredstava PGŽ za Programe školskog kurikuluma nabavljen je školski namještaj

Na teret sredstava MZO nabavljene su knjige za knjižnicu i udžbenici za učenike.

# Bilješka broj 3.

U izvještajnom razdoblju ostvaren je na šifri Y005 tekući manjak prihoda u iznosu od 6.711,21 kn, na šifri 9221-9222 iskazan je preneseni višak prihoda iz prethodnih godina u iznosu od 76.955,62 kn, a na šifri X006 iskazan je višak prihoda raspoloživ u sljedećem razdoblju u iznosu od 70.244,41 kn.

# Bilješka broj 4.

Na šifri X006-višak prihoda raspoloživ u sljedećem razdoblju ostvaren je za razdoblje siječanj- prosinac višak prihoda u iznosu od 70.244,41 kn te se sastoji od :

- za izvor financiranja - vlastiti prihod škole ostvaren je raspoloživ višak prihoda u iznosu od 50.469,57 kn

-za izvor financiranja – pomoći - srednje škole koji se odnosi na Ministarstvo znanosti i obrazovanja ostvaren je raspoloživ višak prihoda u iznosu od 19.201,74 kn koji se odnosi na voditelje Županijskih stručnih vijeća i obljetnicu škole.

-za izvor financiranja –prihodi od prodaje ili zamjene nefinancijske imovine i naknade štete s naslova osiguranja-srednje škole ostvaren je raspoloživ višak u iznosu od 573,10 kn.

Tablica 5. Ostvareni rezultat po izvorima financiranja

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **01.01.-31.12.2022.** | PGŽ | PGŽ  Iznad standarda | Država - ministarstva | MZO-za pomoćnike u nastavi | Vlastiti prihodi škole | Prihodi-posebne namjene | Donacije | Prihodi od prodaje nefin. imovine | **UKUPNO** |
| Ukupni prihodi i primici | 547.203,72 | 73.479,64 | 4.928.297,38 | 24.771,11 | 33.116,21 | 3.964,52 | 2.600,00 | 37.520,32 | **5.650.952,90** |
| Ukupni rashodi i izdaci | 547.203,72 | 73.479,64 | 4.949.362,09 | 24.771,11 | 18.417,78 | 3.964,52 | 2.600,00 | 36.865,25 | **5.657.664,11** |
| Višak prihoda |  |  |  |  | 14.698,43 |  |  |  | **14.698,43** |
| Manjak prihoda |  |  | 21.064,71 |  |  |  |  | 344,93 | **21.409,64** |
| Preneseni višak prihoda |  |  | 43.041,45 |  | 35.771,14 |  |  | 918,03 | **79.730,62** |
| Preneseni manjak prihoda |  |  | 2.775,00 |  |  |  |  |  | **2.775,00** |
| Višak prihoda raspoloživ  u sljedećem razdoblju |  |  | 19.201,74 |  | 50.469,57 |  |  | 573,10 | **70.244,71** |
| Manjak prihoda za pokriće u sljedećem razdoblju |  |  |  |  |  |  |  |  | **0** |

# BILJEŠKE UZ IZVJEŠTAJ O OBVEZAMA - OBRAZAC – OBVEZE

**Bilješka broj 1.**

Škola redovito podmiruje sve svoje obveze.

Na šifri V009 iskazano je stanje nedospjelih obveza na kraju izvještajnog razdoblja koje iznosi 455.811,32 kn. Stanje nedospjelih obveza na kraju izvještajnog razdoblja siječanj-prosinac čine obveze za zaposlene (plaća i materijalna prava za prosinac 2022.) u iznosu od 414.599,86 kn, obveze za materijalne rashode (obveze prema dobavljačima za režijske troškove, obveza za pristojbe i naknade) u iznosu od 9.998,33 kn, obveze za financijske rashode u iznosu od 199,64 kn i međusobne obveze proračunskih korisnika u iznosu od 31.013,49 kn ( obveze za povrat u proračun sredstva koja refundira HZZO i obveze za povrat u nadležni proračun-PGŽ).

Škola nema nepodmirenih dospjelih obveza.

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA - OBRAZAC P-VRIO

**Bilješka broj 1.**

Na računu 91512 –šifra P018- u koloni iznos povećanja iskazano je povećanje obujma imovine u iznosu od 53.727,72 kn. Do povećanja obujma imovine dolazi radi izvršene nabave udžbenika od Grada Zagreba u iznosu od 540,22 kn te radi prijenosa dugotrajne nefinancijske imovine (opreme: školskih klupa, stolica i ploča) od strane Primorsko –gorasnske županije u iznosu od 53.187,50 kn.

Na računu 91511 –šifra P003 u koloni iznos smanjenja iskazano je smanjenje vrijednosti imovine radi rashoda inventara škole koji nije bio u potpunosti amortiziran.

# BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI

**- OBRAZAC RAS-funkcijski**

# Bilješka broj 1.

Na šifri 0922 iskazani su rashodi za funkciju 09 - Obrazovanje koji se klasificiraju na 092 Srednjoškolsko obrazovanje i 0922 Više srednjoškolsko obrazovanje, a čine ih rashodi poslovanja razreda 3 i rashodi za nabavu nefinancijske imovine razreda 4 u iznosu od 5.657.664,11 kn za 2022.godinu.

Osoba za kontaktiranje: Ravnateljica:

Ivana Herenda, mag.oec. Antonija Bukša. dipl.oec. Telefon za kontakt: 051/351-073

U Rijeci, 24.01.2023.